**REPUBLIKA SRPSKA**

**VLADA**

**PRIJEDLOG**

**(po hitnom postupku)**

**ZAKON**

**O PLATAMA ZAPOSLENIH U MINISTARSTVU UNUTRAŠNJIH POSLOVA REPUBLIKE SRPSKE**

**Banja Luka, mart 2025. godine**

**Prijedlog**

**(po hitnom postupku)**

**ZAKON**

**O PLATAMA ZAPOSLENIH U MINISTARSTVU UNUTRAŠNJIH POSLOVA REPUBLIKE SRPSKE**

Član 1.

Ovim zakonom uređuje se način utvrđivanja plata i drugih naknada policijskih službenika, državnih službenika i namještenika zaposlenih u Ministarstvu unutrašnjih poslova (u daljem tekstu: zaposleni).

Član 2.

(1) Plata zaposlenih sastoji se od osnovne plate, uvećanja plate i naknada propisanih ovim zakonom.

(2) Plata iz stava 1. ovog člana predstavlja bruto platu.

(3) U svim elementima koji čine platu iz stava 1. ovog člana sadržani su porez na dohodak i doprinosi.

Član 3.

(1) Pravo na platu ostvaruje se danom stupanja na rad.

(2) Pravo na platu prestaje danom prestanka radnog odnosa.

Član 4**.**

http://www.podaci.net/_verzija33/img/prazno.gifhttp://www.podaci.net/_verzija33/img/prazno.gif

(1) Zaposleni imaju pravo na platu u skladu sa odredbama ovog zakona.

(2) Plata se isplaćuje u tekućem mjesecu za prethodni mjesec u skladu sa mjesečnim planom potrošnje budžeta Republike Srpske (u daljem tekstu: budžet).

(3) Sredstva za plate obezbjeđuju se u budžetu.

Član 5.

(1) Osnovna plata obračunava se mjesečno za puno radno vrijeme prema radnom mjestu na koje je zaposleni raspoređen i odgovarajućoj platnoj grupi.

(2) Osnovna plata iz stava 1. ovog člana je proizvod cijene rada kao izraza vrijednosti za najjednostavniji rad i koeficijenta utvrđenog prema platnoj grupi.

(3) Uvećanje osnovne plate za svaku navršenu godinu staža osiguranja iznosi:

1) do navršenih 25 godina 0,3%,

2) nakon navršenih 25 godina svaka naredna godina 0,5%.

(4) Osnovna plata iz stava 2. ovog člana može da sadrži i varijabilni dio, koji se odnosi na umanjenje u iznosu do 10% ili uvećanje u iznosu do 10% osnovne plate, u zavisnosti od postignutih rezultata u radu, u skladu sa budžetom organizacione jedinice Ministarstva unutrašnjih poslova (u daljem tekstu: Ministarstvo).

(5) Policajcu specijalisti u Specijalnoj antiterorističkoj jedinici, sa srednjom stručnom spremom, pripada dodatna naknada u iznosu od 10% osnovne plate.

(6) Ministar unutrašnjih poslova (u daljem tekstu: ministar) donosi podzakonski akt kojim se propisuju postupak i način obračuna varijabilnog dijela osnovne plate iz stava 4. ovog člana.

Član 6.

(1) Cijena rada je izraz vrijednosti za najjednostavniji rad i osnov za obračun osnovne plate.

(2) Vlada Republike Srpske (u daljem tekstu: Vlada) u toku izrade budžeta svake godine sa predstavnicima reprezentativnog granskog sindikata vodi pregovore o cijeni rada za narednu godinu.

(3) Akt o cijeni rada potpisuje predsjednik Vlade i predsjednik reprezentativnog granskog sindikata.

(4) Akt iz stava 3. ovog člana objavljuje se u „Službenom glasniku Republike Srpske“.

Član 7.

(1) Policijskim službenicima pripada pravo na dodatnu naknadu za težinu, prirodu posla i posebne uslove rada u visini od 30% osnovne plate iz člana [5](http://www.podaci.net/_verzija33/rezultati.php#clan60000005). stav 2. ovog zakona.

(2) Naknada za topli obrok i regres uračunate su u osnovnu platu iz člana [5](http://www.podaci.net/_verzija33/rezultati.php#clan60000005). stav 2. ovog zakona i ne mogu se posebno iskazivati.

Član 8.

(1) Način obračuna i isplate plata jedinstveni su za zaposlene, a zavise od radnog mjesta na koje je zaposleni raspoređen i odgovarajuće platne grupe.

(2) Ako se u jednom od kvartala ne ostvaruje budžet u planiranom obimu, plate zaposlenih umanjuju se do visine procenta manje ostvarenih prihoda budžeta.

(3) Odluku o procentu umanjenja plate donosi Vlada, na prijedlog Ministarstva finansija.

Član 9.

(1) Puno radno vrijeme zaposlenih je 40 časova sedmično.

(2) Ukoliko zaposleni radi sa nepunim radnim vremenom, u skladu sa posebnim zakonom ili drugim propisima, osnovna mjesečna plata odrediće se srazmjerno vremenu provedenom na radu.

Član 10.

Koeficijenti za obračun osnovne plate iz člana 5. stav 2. ovog zakona za policijske službenike, u zavisnosti od poslova i zadataka koje obavljaju, iznose:

|  |  |  |
| --- | --- | --- |
| I platna grupa |  |  |
| 1. direktor policije | VSS | 58,29 |
| II platna grupa   1. zamjenik direktora policije | VSS | 55,43 |
| III platna grupa |  |  |
| 1. pomoćnik direktora policije | VSS | 53,46 |
| IV platna grupa |  |  |
| 1. načelnik uprave | VSS | 52,46 |
| V platna grupa |  |  |
| 1. načelnik Službe 2. komandant Specijalne antiterorističke jedinice 3. načelnik Uprave za policijsko obrazovanje | VSS  VSS  VSS | 50,53 |
| VI platna grupa |  |  |
| 1. načelnik Centra za obuku | VSS | 48,88 |
| 1. načelnik policijske uprave I kategorije 2. komandant Žandarmerije | VSS  VSS |  |
| VII platna grupa |  |  |
| 1. zamjenik načelnika uprave 2. načelnik policijske uprave II kategorije | VSS  VSS | 46,85 |
| VIII platna grupa |  |  |
| 1. zamjenik načelnika Uprave za policijsko obrazovanje 2. zamjenik komandanta Specijalne antiterorističke jedinice 3. načelnik policijske uprave III kategorije | VSS  VSS  VSS | 44,81 |
| IX platna grupa |  |  |
| 1. predsjednik Policijskog odbora | VSS | 42,61 |
| 1. član Policijskog odbora | VSS |
| 1. stručni savjetnik 2. zamjenik načelnika Centra za obuku 3. zamjenik načelnika policijske uprave I kategorije 4. zamjenik komandanta Žandarmerije | VSS  VSS  VSS  VSS  VSS |
| X platna grupa |  |  |
| 1. načelnik jedinice u MUP-u u sjedištu 2. pomoćnik komandanta Specijalne antiterorističke jedinice 3. zamjenik načelnika policijske uprave II kategorije 4. pomoćnik načelnika Uprave za vazduhoplovstvo | VSS  VSS  VSS  VSS | 40,52 |
| XI platna grupa |  |  |
| 1. pomoćnik načelnika policijske uprave I kategorije 2. zamjenik načelnika policijske uprave III kategorije | VSS  VSS | 38,49 |
| XII platna grupa   1. pomoćnik komandanta Žandarmerije 2. načelnik sektora u policijskoj upravi I kategorije 3. pomoćnik načelnika policijske uprave II kategorije   XIII platna grupa   1. načelnik dežurnog operativnog centra | VSS  VSS  VSS  VSS | 37,11 |
| 1. načelnik odjeljenja u MUP-u u sjedištu | VSS | 36,12 |
| 1. glavni inspektor u MUP-u u sjedištu | VSS |
| 1. načelnik sektora u policijskoj upravi II kategorije | VSS |
| 1. komandir tima u Specijalnoj antiterorističkoj jedinici 2. komandir tima u Centru za obuku 3. načelnik odjeljenja u policijskoj upravi III kategorije | VSS  VSS |
| XIV platna grupa |  |  |
| 1. inspektor u Specijalnoj antiterorističkoj jedinici 2. inspektor specijalista – I pratilac ličnosti 3. inspektor u Centru za obuku | VSS  VSS  VSS | 33,70 |
| XV platna grupa |  |  |
| 1. rukovodilac laboratorije u   Kriminalističko-tehničkom centru | VSS |  |
| 1. načelnik odjeljenja u policijskoj upravi 2. rukovodilac tima u MUP-u u sjedištu | VSS 32,82  VSS |
| XVI platna grupa |  |  |
| 1. komandir Jedinice žandarmerije | VSS | 32,33 |
| XVII platna grupa |  |  |
| 1. inspektor u MUP-u u sjedištu 2. inspektor specijalista – II pratilac ličnosti | VSS  VSS | 30,84 |
| 1. komandir policijske stanice I i II kategorije 2. komandir Policijske stanice za intervencije | VSS  VSS |
| 1. vještak za kriminalističko-tehnička ispitivanja | VSS |
| 1. zamjenik komandira Jedinice žandarmerije | VSS |
| XVIII platna grupa |  |  |
| 1. komandir policijske stanice III i IV kategorije | VSS | 30,07 |
| XIX platna grupa |  |  |
| 1. zamjenik komandira policijske stanice I i II kategorije | VSS | 29,74 |
| 1. rukovodilac smjene u dežurnom operativnom centru | VSS |
| 1. rukovodilac operativnog dežurstva u policijskoj upravi 2. inspektor u sektoru policije u policijskoj upravi 3. zamjenik komandira Policijske stanice za intervencije 4. šef odsjeka u policijskoj upravi | VSS  VSS  VSS  VSS |
| XX platna grupa |  |  |
| 1. zamjenik komandira policijske stanice III i IV kategorije 2. pilot helikoptera | VSS | 28,64 |
| XXI platna grupa |  |  |
| 1. vođa grupe u Specijalnoj antiterorističkoj jedinici   XXII platna grupa   1. inspektor – I pratilac ličnosti | VŠS  VSS | 30,73  27,71 |
| 1. inspektor u policijskoj upravi u sjedištu 2. vođa tima u Žandarmeriji | VSS  VŠS |
| XXIII platna grupa |  |  |
| 1. šef smjene operativnog dežurstva u policijskoj upravi | VSS |  |
| 1. inspektor u policijskoj stanici 2. pomoćnik komandira policijske stanice I kategorije u policijskoj upravi I kategorije | VSS  VSS | 26,61 |
| XXIV platna grupa |  |  |
| 1. policajac specijalista u Specijalnoj antiterorističkoj jedinici | SSS | 26,94 |
| XXV platna grupa |  |  |
| 1. operativni dežurni u dežurnom operativnom centru | VŠS | 25,40 |
| 1. inspektor u MUP-u u sjedištu | VŠS |
| XXVI platna grupa |  |  |
| 1. inspektor – II pratilac ličnosti | VŠS | 24,90 |
| 1. komandir staničnog odjeljenja policije | VŠS |
| 1. vođa sektora I kategorije | VŠS |
| XXVII platna grupa   |  |  |  | | --- | --- | --- | | 1. policajac specijalista za zaštitu ličnosti | SSS | 24,90 | | SSS | 24,90 |
| XXVIII platna grupa |  |  |
| 1. vođa tima u Jedinici žandarmerije | SSS | 24,52 |
|  |  |
| 1. vođa grupe u Jedinici žandarmerije | SSS |
| XXIX platna grupa |  |  |
| 1. šef smjene u policijskoj stanici i jedinici policije | VŠS  VŠS | 24,35 |
| 1. operativni dežurni u policijskoj upravi |
| XXX platna grupa |  |  |
| 1. policajac u Jedinici žandarmerije 2. kriminalistički policajac u Jedinici za posebne poslove | SSS  SSS | 24,35 |
| XXXI platna grupa |  |  |
| 1. inspektor u policijskoj upravi u sjedištu i policijskoj stanici | VŠS | 23,91 |
| XXXII platna grupa |  |  |
| 1. kriminalistički policajac u MUP-u u sjedištu   XXXIII platna grupa   1. policajac – rukovalac MTS – vezista u Jedinici žandarmerije 2. kriminalistički tehničar u policijskoj upravi i policijskoj stanici | SSS      SSS  SSS | 23,74  22,37 |
| XXXIV platna grupa |  |  |
| 1. kriminalistički tehničar – fotograf u Kriminalističko-tehničkom centru 2. kriminalistički tehničar – laborant u Kriminalističko-tehničkom centru | SSS  SSS | 21,55 |
| 1. policajac za obezbjeđenje Specijalne antiterorističke jedinice – dežurni policajac | SSS |
| 1. kriminalistički policajac u policijskoj upravi i policijskoj stanici | SSS |
| 1. policajac – PDZ tehničar u MUP-u u sjedištu i policijskoj upravi | SSS |
| 1. šef smjene u policijskoj stanici | SSS |
| 1. vođa sektora u policijskoj stanici | SSS |
| 1. vođa saobraćajnog sektora u policijskoj stanici | SSS |
| 1. policajac u MUP-u u sjedištu 2. policajac u Policijskoj stanici za intervencije | SSS  SSS |
| XXXV platna grupa |  |  |
| 1. policajac u policijskoj upravi i policijskoj stanici | SSS | 20,61. |

Član 11.

Koeficijenti za obračun osnovne plate iz člana 5. stav 2. ovog zakona za državne službenike, u zavisnosti od poslova i zadataka koje obavljaju, iznose:

|  |  |  |
| --- | --- | --- |
| I platna grupa |  |  |
| 1. načelnik Službe ministra | VSS | 50,53 |
| 1. načelnik uprave | VSS |
| II platna grupa |  |  |
| 1. zamjenik načelnika uprave | VSS | 44,81 |
| III platna grupa |  |  |
| 1. stručni savjetnik | VSS | 42,61 |
| IV platna grupa |  |  |
| 1. načelnik Jedinice 2. pomoćnik načelnika Uprave za vazduhoplovstvo   V platna grupa   1. načelnik odjeljenja u MUP-u u sjedištu 2. sekretar Škole | VSS  VSS  VSS | 40,52  35,02 |
| VI platna grupa |  |  |
| 1. rukovodilac odsjeka u MUP-u u sjedištu 2. viši stručni saradnik – glavni inženjer   u MUP-u u sjedištu   1. viši stručni saradnik – koordinator u MUP-u u sjedištu 2. inspektor – koordinator u MUP-u u sjedištu | VSS  VSS  VSS | 31,83 |
| 1. načelnik odjeljenja u policijskoj upravi I i II kategorije | VSS |
| VII platna grupa |  |  |
| 1. načelnik odjeljenja u policijskoj upravi III kategorije | VSS | 30,84 |
| VIII platna grupa |  |  |
| 1. rukovodilac odsjeka u policijskoj upravi 2. viši stručni saradnik – glavni inženjer u policijskoj upravi | VSS  VSS | 29,74 |
| 1. rukovodilac pisarnice i arhive u policijskoj upravi | VSS |
| 1. rukovodilac odsjeka u policijskoj stanici | VSS |
| 1. rukovodilac grupe i poslovi oružja u policijskoj stanici | VSS |
| 1. rukovodilac grupe i poslovi putnih isprava i oružja u policijskoj stanici | VSS |
| IX platna grupa |  |  |
| 1. inspektor u MUP-u u sjedištu | VSS | 28,64 |
| 1. viši stručni saradnik u MUP-u u sjedištu | VSS |
| X platna grupa |  |  |
| 1. viši stručni saradnik u policijskoj upravi | VSS | 26,61 |
| XI platna grupa |  |  |
| 1. stručni saradnik za poslove putnih isprava i oružja – rukovodilac u policijskoj stanici | VŠS | 22,87 |
| XII platna grupa |  |  |
| 1. stručni saradnik u MUP-u u sjedištu | VŠS | 21,88 |
| XIII platna grupa |  |  |
| 1. stručni saradnik – rukovodilac u policijskoj upravi | VŠS | 20,61 |
| 1. stručni saradnik u policijskoj upravi | VŠS |
| XIV platna grupa |  |  |
| 1. stručni saradnik – tehničar | SSS | 19,28 |
| XV platna grupa   1. stručni saradnik za depešni sistem i tehničku podršku | SSS | 18,88 |
| XVI platna grupa |  |  |
| 1. stručni saradnik u MUP-u u sjedištu | SSS | 17,79 |
| 1. stručni saradnik za izdavanje ličnih dokumenata i registraciju motornih vozila | SSS |
| XVII platna grupa |  |  |
| 1. stručni saradnik u policijskoj upravi | SSS | 16,40. |

Član 12.

Koeficijenti za obračun osnovne plate iz člana 5. stav 2. ovog zakona za namještenike, u zavisnosti od poslova i zadataka koje obavljaju, iznose:

|  |  |  |
| --- | --- | --- |
| I platna grupa |  |  |
| 1. šef Kabineta ministra   II platna grupa | VSS | 43,88  42,61 |
| 1. savjetnik ministra | VSS |
| III platna grupa |  |  |
| 1. šef Biroa za predstavke građana | VSS | 36,12 |
| IV platna grupa |  |  |
| 1. član Biroa za predstavke građana | VSS | 30,84 |
| V platna grupa |  |  |
| 1. nastavnik u Policijskoj akademiji | VSS | 28,64 |
| 1. viši stručni saradnik u MUP-u u sjedištu 2. psiholog 3. pilot helikoptera 4. glavni inženjer za vazduhoplovnu tehniku 5. inženjer za vazduhoplovnu tehniku | VSS  VSS  VSS  VSS  VSS |
| VI platna grupa |  |  |
| 1. Prevodilac   VII platna grupa | VSS | 27,60 |
|  |
| 1. bibliotekar | VSS | 25,56 |
| 1. lektor | VSS |
| VIII platna grupa |  |  |
| 1. sekretar – koordinator ministra | SSS | 20,78 |
| IX platna grupa |  |  |
| 1. radno mjesto sa VKV stručnom spremom | VKV | 18,30 |
| X platna grupa |  |  |
| 1. stručni saradnik u MUP-u u sjedištu | SSS | 17,79 |
| 1. medicinski tehničar | SSS |
| 1. tehnički sekretar u MUP-u u sjedištu | SSS |
| 1. tehnički sekretar u policijskoj upravi u sjedištu 2. vazduhoplovni tehničar | SSS  SSS |
| XI platna grupa |  |  |
| 1. tehnički sekretar u policijskoj stanici | SSS | 16,40 |
| 1. magacioner | SSS |
| 1. blagajnik 2. vazduhoplovni mehaničar | SSS |
| XII platna grupa |  |  |
| 1. pomoćni radnik | SSS | 15,36 |
| 1. radnik na održavanju | SSS |
| XIII platna grupa |  |  |
| 1. radno mjesto sa KV stručnom spremom | KV | 14.15 |
| XIV platna grupa |  |  |
| 1. radno mjesto sa NSS | NSS | 12,98 |

Član 13.

Zaposleni imaju pravo na naknadu plate u punom iznosu za vrijeme korišćenja: godišnjeg odmora, plaćenog odsustva, republičkih praznika, privremene spriječenosti za rad zbog povrede na radu ili profesionalne bolesti, kao i za vrijeme prekida rada zbog propusta poslodavca da preduzme odgovarajuće mjere zaštite na radu, utvrđenog zakonom kojim se uređuju radni odnosi i Posebnim kolektivnim ugovorom za zaposlene u oblasti unutrašnjih poslova Republike Srpske (u daljem tekstu: Poseban kolektivni ugovor).

Član 14.

Osnovna plata pripravnika sa visokom, višom ili srednjom stručnom spremom utvrđuje se u iznosu od 80% osnovne plate platne grupe odgovarajuće stručne spreme utvrđene u čl. 10, 11. i 12. ovog zakona.

Član 15.

Zaposleni ostvaruju pravo na naknadu plate za vrijeme privremene spriječenosti za rad zbog bolesti, u skladu sa propisima o zdravstvenoj zaštiti.

Član 16.

(1) Zaposleni ostvaruju pravo na uvećanje plate po osnovu rada noću i u dane republičkih praznika i drugim danima kada se po zakonu ne radi, a visina uvećanja po ovim osnovama određuje se Posebnim kolektivnim ugovorom.

(2) Posebni kolektivni ugovor iz stava 1. ovog člana zaključuju reprezentativni granski sindikat iz člana 6. stav 3. ovog zakona i ministar po ovlašćenju Vlade.

Član 17.

(1) Zaposleni koji po nalogu rukovodioca rade duže od punog radnog vremena, za svaki sat prekovremenog radnog vremena imaju pravo na jedan sat kompenzujućeg radnog vremena.

(2) Vrijeme iz stava 1. ovog člana preračunava se tromjesečno u slobodne dane i sate, koje zaposleni treba da iskoriste najkasnije u roku od šest mjeseci.

Član 18.

http://www.podaci.net/_verzija33/img/prazno.gif

Zaposleni imaju pravo na otpremninu, u skladu sa odredbama Posebnog kolektivnog ugovora, prilikom odlaska u penziju i u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog.

Član 19**.**

Zaposleni imaju pravo na naknadu troškova prevoza prilikom dolaska na posao i povratka sa posla, u skladu sa odredbama Posebnog kolektivnog ugovora.

Član 20.

Zaposleni imaju pravo na naknade za povećanje troškova boravka za vrijeme rada na terenu i samački smještaj, a visina naknade određuje se Posebnim kolektivnim ugovorom.

Član 21.

(1) Zaposleni imaju pravo na:

1) jubilarnu nagradu,

2) jednokratnu novčanu naknadu za posebne rezultate u radu,

3) novčanu naknadu prilikom rođenja djeteta,

4) novčanu pomoć u slučaju invalidnosti i dugotrajne bolesti,

5) novčanu pomoć porodici u slučaju smrti radnika,

6) novčanu pomoć u slučaju smrti člana uže porodice,

7) pomoć u slučaju elementarnih nepogoda ili požara u stanu radnika,

8) naknadu po osnovu obavljanja funkcije predsjednika ili povjerenika reprezentativne sindikalne organizacije ili podružnice.

(2) Visina naknade iz stava 1. ovog člana određuje se Posebnim kolektivnim ugovorom.

(3) Izuzetno od stava 1. ovog člana, zaposlenima se odlukom Vlade može isplatiti naknada za rad za poslove koji nisu u opisu njegovog radnog mjesta.

(4) U slučaju smrti radnika, ekshumacije poginulih pripadnika Ministarstva i izgradnje nadgrobnih spomenika, porodici radnika Ministarstva koji je izgubio život prilikom obavljanja službene dužnosti isplaćuje se pomoć u visini koja se određuje Posebnim kolektivnim ugovorom.

Član 22.

Zaposleni koji su u radnom odnosu na neodređeno vrijeme imaju pravo na penzijski doprinos za dobrovoljno penzijsko osiguranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje Vlada posebnom odlukom.

Član 23.

U roku od 30 dana od dana stupanja na snagu ovog zakona ministar će donijeti podzakonski akt kojim se propisuje postupak i način obračuna varijabilnog dijela osnovne plate.

Član 24.

U roku od 30 dana od dana stupanja na snagu ovog zakona uskladiće se svi podzakonski akti kojim su uređuje obračun i isplata plata i drugih naknada zaposlenih sa odredbama ovog zakona.

Član 25.

Stupanjem na snagu ovog zakona prestaje da važi Zakon o platama zaposlenih u Ministarstvu unutrašnjih poslova Republike Srpske („Službeni glasnik Republike Srpske“, br. 66/18, 36/19, 105/19, 49/21, 119/21, 68/22 i 132/22).

Član 26.

Ovaj zakon se objavljuje u „Službenom glasniku Republike Srpske“, a stupa na snagu 1. aprila 2025. godine.

Broj: PREDSJEDNIK

Datum: NARODNE SKUPŠTINE

Nenad Stevandić

**OBRAZLOŽENJE**

**PRIJEDLOGA ZAKONA O PLATAMA ZAPOSLENIH U MINISTARSTVU UNUTRAŠNJIH POSLOVA REPUBLIKE SRPSKE**

**(po hitnom postupku)**

**I USTAVNI OSNOV**

Ustavni osnov za donošenje Zakona o platama zaposlenih u Ministarstvu unutrašnjih poslova Republike Srpske sadržan je u članu 39. stav 5. Ustava Republike Srpske, kojim je propisano da svako po osnovu rada ima pravo na zaradu, u skladu sa zakonom i kolektivnim ugovorom, u Amandmanu XXXII na član 68. tačka 17. Ustava Republike Srpske, kojim je propisano da Republika uređuje i obezbjeđuje finansiranje ostvarivanja prava i dužnosti Republike i u članu 70. stav 1. tačka 2. Ustava, kojim je propisano da Narodna skupština donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA NORMATIVNOPRAVNE TEHNIKE**

Prema Mišljenju Republičkog sekretarijata za zakonodavstvo broj: 22.02-020-791/25 od 7. marta 2025. godine, ustavni osnov za donošenje ovog zakona sadržan je u članu 39. stav 5. Ustava Republike Srpske, prema kojem svako po osnovu rada ima pravo na zaradu, u skladu sa zakonom i kolektivnim ugovorom, u Amandmanu XXXII tačka 17) na član 68. Ustava Republike Srpske, kojim je propisano da Republika uređuje i obezbjeđuje finansiranje ostvarivanja prava i dužnosti Republike i u članu 70. stav 1. tačka 2. Ustava Republike Srpske, kojim je propisano da Narodna skupština donosi zakone, druge propise i opšte akte.

Ovim zakonom uređuje se način utvrđivanja plata i drugih naknada policijskih službenika, državnih službenika i namještenika zaposlenih u Ministarstvu unutrašnjih poslova.

Obrađivač ovog zakona, u skladu sa članom 41. stav 1. t. 5) i 6) Pravila za izradu zakona i drugih propisa Republike Srpske („Službeni glasnik Republike Srpske“, broj 24/14), naveo je razloge za donošenje ovog zakona, kao i razloge za donošenje po hitnom postupku. S tim u vezi navodi se da je osnovni razlog za donošenje ovog zakona uvećanje platnih koeficijenata za zaposlene u Ministarstvu unutrašnjih poslova, a u cilju poboljšanja njihovog materijalnog položaja. Platni koeficijenti se u skladu sa odredbama ovog zakona uvećavaju u procentu od 10% za sve zaposlene u Ministarstvu unutrašnjih poslova.

Pored toga, policijskim službenicima Ministarstva unutrašnjih poslova se ovim zakonom utvrđuje pravo na naknada za težinu, prirodu posla i posebne uslove rada u visini od 30% od osnovne plate. Predmetna naknada se uvodi s obzirom na obavezu policijskih službenika da rade u posebnim uslovima kada su takvi uslovi neophodni za izvršenje poslova i zadataka Ministarstva unutrašnjih poslova.

Obrađivač navodi da je zakon potrebno donijeti po hitnom postupku, shodno članu 213. Poslovnika Narodne skupštine Republike Srpske („Službeni glasnik Republike Srpske“, broj 66/20), jer se predloženim rješenjima mijenjaju koeficijenti što će dovesti do povećanja ličnih primanja zaposlenih u Ministarstvu unutrašnjih poslova, a to je svakako mjera koja je od opšteg interesa za Republiku Srpsku.

Budući da postoji ustavni osnov za donošenje ovog zakona, da je usaglašen sa pravnim sistemom Republike Srpske i Pravilima za izradu zakona i drugih propisa Republike Srpske, mišljenje Republičkog sekretarijata za zakonodavstvo je da se Prijedlog zakona o platama zaposlenih u Ministarstvu unutrašnjih poslova Republike Srpske (po hitnom postupku) može uputiti Vladi na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju broj: 17.03-020-793/25 od 7. marta 2025. godine, a nakon uvida u propise Evropske unije i analize teksta Prijedloga zakona o platama zaposlenih u Ministarstvu unutrašnjih poslova Republike Srpske (po hitnom postupku), nisu ustanovljeni izvori prava EU koji su relevantni za predmet uređivanja dostavljenog prijedloga. Zbog toga u Izjavi o usklađenosti stoji ocjena „Neprimjenjivo“.

**IV RAZLOZI ZA DONOŠENJE ZAKONA**

 Razlog za donošenje ovog zakona je uvećanje platnih koeficijenata za zaposlene u Ministarstvu unutrašnjih poslova Republike Srpske, a u cilju poboljšanja materijalnog položaja zaposlenih.

Pored toga, policijskim službenicima se ovim zakonom utvrđuje naknada za težinu, prirodu posla i posebne uslove rada, s obzirom na obavezu policijskih službenika da rade u posebnim uslovima kada su takvi uslovi neophodni za izvršenje poslova i zadataka Ministarstva, što podrazumijeva rad po vanrednom rasporedu, rad u smjenama, rad subotom, nedjeljom, rad noću i rad na pojedinim lokacijama.

Platni koeficijenti se uvećavaju u procentu od 10% za sve zaposlene u Ministarstvu unutrašnjih poslova, a pored toga za policijske službenike utvrđuje se i naknada u iznosu od 30% osnovne plate za težinu, prirodu posla i posebne uslove rada.

Naime, u skladu sa važećim Zakonom o platama zaposlenih u Ministarstvu unutrašnjih poslova Republike Srpske naknada za težinu, prirodu posla i posebne uslove rada uračunata je u osnovnu platu i ne može se posebno iskazivati, dok se naknada za rad noću obračunava u skladu sa Posebnim kolektivnim ugovorom za zaposlene u oblasti unutrašnjih poslova Republike Srpske.

Ovim zakonom policijskim službenicima se utvrđuje naknada za težinu, prirodu posla i posebne uslove rada u iznosu od 30% osnovne plate, što će dodatno povećati lična primanja policijskih službenika.

Donošenje ovog zakona predstavlja jednu od mjera Vlade Republike Srpske koje doprinose privrednom rastu i povećanju plata radnika, kao i poboljšanju ekonomsko-socijalnog položaja zaposlenih u Ministarstvu unutrašnjih poslova.

Izmjene sadržane u ovom zakonu u odnosu na važeći Zakon o platama zaposlenih u Ministarstvu unutrašnjih poslova Republike Srpske se odnose na preko 50% odredaba zakona, a imajući u vidu da je Zakon već šest puta mijenjan i dopunjavan, predloženo je donošenje novog zakona umjesto zakona o izmjenama i dopunama, s tim da su ostale odredbe Zakona koji je na snazi identične odredbama predloženog Zakona.

**V RAZLOZI ZA DONOŠENJE ZAKONA PO HITNOM POSTUPKU**

Članom 213. Poslovnika Narodne skupštine Republike Srpske („Službeni glasnik Republike Srpske“, broj 66/20) data je mogućnost, izuzetno, za donošenje zakona po hitnom postupku u slučaju kada se zakonom uređuju pitanja i odnosi nastali usljed okolnosti koje nisu mogle da se predvide, a nedonošenje zakona po hitnom postupku bi moglo prouzrokovati štetne posljedice po život i zdravlje ljudi, bezbjednost Republike i rad organa i organizacija, i ako je to u opštem interesu.

Predloženim zakonom mijenjaju se koeficijenti što rezultira povećanjem ličnog primanja svakog zaposlenog u Ministarstvu unutrašnjih poslova što se može cijeniti kao mjera koja je od opšteg interesa za Republiku Srpsku.

Iz gore navedenih razloga, ovaj zakon je neophodno donijeti u što kraćem roku, a to podrazumijeva njegovo donošenje po hitnom postupku.

**VI OBRAZLOŽENJE PREDLOŽENIH RJEŠENJA**

Članom 1. propisan je predmet Zakona.

Članom 2. propisano je da se plata sastoji od osnovne plate, uvećanja na platu i naknada propisanih ovim zakonom i doprinosa, te da je bruto plata uvećana za doprinose, kao i da je u svim elementima koji čine platu sadržan porez.

Članom 3. propisano je da se pravo na platu ostvaruje od dana stupanja na rad, te da pravo na platu prestaje danom prestanka radnog odnosa.

Članom 4. propisano je da zaposleni ima pravo na mjesečnu platu, te da se sredstva za platu obezbjeđuju u budžetu.

Članom 5. propisano je da se osnovna plata obračunava mjesečno za puno radno vrijeme, te da je ona proizvod cijene rada, kao izraza vrijednosti za najjednostavniji rad i koeficijenta utvrđenog prema platnoj grupi, kao i da se osnovna plata uvećava po osnovu radnog staža i to do navršenih 25 godina 0,3%, a nakon navršenih 25 godina staža za svaku narednu godinu 0,5%.

Članom 6. propisan je način utvrđivanja cijene rada, kao i da akt o cijeni rada potpisuju predsjednik Vlade Republike Srpske i reprezentativnog granskog sindikata.

Članom 7. propisano je da policijskim službenicima pripada pravo na dodatnu naknadu za težinu, prirodu posla i posebne uslove rada u visini od 30% osnovne plate iz, te da su naknada za topli obrok i regres uračunate su u osnovnu platu iz člana 5. stav 2. ovog zakona i ne mogu se posebno iskazivati.

Članom 8. propisan je način obračuna i isplate plate.

Članom 9. propisano je da puno radno vrijeme zaposlenih iznosi 40 časova sedmično, te način određivanja osnovne mjesečne plate, ukoliko zaposleni radi sa nepunim radnim vremenom.

Članom 10. propisani su koeficijenti za obračun osnovne plate za policijske službenike u zavisnosti od poslova i zadataka koje obavljaju.

Članom 11. propisani su koeficijenti za obračun osnovne plate za državne službenike u zavisnosti od poslova i zadataka koje obavljaju.

Članom 12. propisani su koeficijenti za obračun osnovne plate za namještenike u zavisnosti od poslova i zadataka koje obavljaju.

Članom 13. propisano je da zaposleni imaju pravo na naknadu plate u punom iznosu za vrijeme korišćenja godišnjeg odmora, plaćenog odsustva, republičkih praznika i slično, kao i za vrijeme prekida rada zbog propusta poslodavca da preduzme odgovarajuće mjere zaštite na radu.

Članom 14. propisan je način obračuna osnovne plate pripravnika sa visokom, višom ili srednjom stručnom spremom.

Članom 15. propisano je da zaposleni ostvaruje pravo na naknadu plate za vrijeme privremene spriječenosti za rad zbog bolesti u skladu sa propisima o zdravstvenoj zaštiti.

Članom 16. propisano je da zaposleni ostvaruju pravo na uvećanje plate po osnovu rada noću i u dane republičkih praznika i drugim danima kada se po zakonu ne radi, a visina uvećanja po ovim osnovama određuje se Posebnim kolektivnim ugovorom, te da Posebni kolektivni ugovor zaključuju reprezentativni granski sindikat i ministar po ovlašćenju Vlade.

Članom 17. propisano je da zaposleni imaju pravo na korišćenje slobodnih sati za svaki sat koji po nalogu rukovodioca rade duže od punog radnog vremena (prekovremeni rad), te način preračunavanja prekovremenog rada i rok za njegovo korišćenje.

Članom 18. propisano je da zaposleni imaju pravo na otpremninu pri odlasku u penziju i u slučaju ako se iz ekonomskih, organizacionih i drugih razloga ukaže potreba za prestankom rada zaposlenog.

Članom 19. propisano je da zaposleni imaju pravo na naknadu troškova prevoza.

Članom 20. propisano je da zaposleni imaju pravo na naknade za povećanje troškova boravka za vrijeme rada na terenu i samački smještaj.

Članom 21. propisane su ostale naknade za zaposlene.

Članom 22. propisano je da zaposleni na neodređeno vrijeme imaju pravo na penzijski doprinos za dobrovoljno penzijsko osiguranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje Vlada posebnom odlukom.

Članom 23. propisan je rok za donošenje podzakonskog akta kojim će se propisati postupak i način obračuna varijabilnog dijela osnovne plate.

Članom 24. propisan je rok za usklađivanje podzakonskih akata kojima su regulisani obračun i isplata plata i drugih naknada za zaposlene.

Članom 25. propisano je da stupanjem na snagu ovog zakona prestaje da važi Zakon o platama zaposlenih u Ministarstvu unutrašnjih poslova Republike Srpske („Službeni glasnik Republike Srpske“, br. 66/18, 36/19, 105/19, 49/21, 119/21, 68/22 i 132/22).

Članom 26. propisano je stupanje na snagu ovog zakona.

**VII RAZLOZI ZA STUPANJE NA SNAGU ZAKONA PRIJE OSMOG DANA OD DANA OBJAVLJIVANJA U „SLUŽBENOM GLASNIKU REPUBLIKE SRPSKE“**

Članom 109. Ustava Republike Srpske propisano je da zakoni, drugi propisi i opšti akti stupaju na snagu najranije osmog dana od dana objavljivanja, osim ako iz naročito opravdanih razloga nije predviđeno da ranije stupe na snagu.

Predloženim zakonom mijenjaju se platni koeficijenti što rezultira povećanjem ličnog primanja svakog zaposlenog u Ministarstvu unutrašnjih poslova, te je propisano da Zakon stupa na snagu 1. aprila 2025. godine, što predstavlja naročito opravdane razloge za stupanje ovog zakona na snagu prije osmog dana od dana objavljivanja

**VIII PROCJENA UTICAJA ZAKONA, DRUGIH PROPISA I OPŠTIH AKATA**

**NA UVOĐENJE NOVIH, IZMJENU ILI UKIDANJE POSTOJEĆIH**

**FORMALNOSTI KOJE OPTEREĆUJU PRIVREDNO POSLOVANJE**

U skladu sa Odlukom o procjeni uticaja propisa („Službeni glasnik Republike Srpske“, broj 8/23), ne vrši se procjena uticaja propisa na prijedloge zakona po hitnom postupku.

**IX FINANSIJSKA SREDSTVA I EKONOMSKA OPRAVDANOST DONOŠENJA ZAKONA**

Za sprovođenje ovog zakona potrebna su dodatna sredstva iz budžeta Republike Srpske u iznosu od 58.000.000 KM.