**REPUBLIKA SRPSKA**

**VLADA**

**PRIJEDLOG**

**(po hitnom postupku)**

**ZAKON**

**O PLATAMA ZAPOSLENIH U JAVNIM SLUŽBAMA**

**REPUBLIKE SRPSKE**

**Banja Luka, mart 2025. godine**

**PRIJEDLOG**

**(po hitnom postupku)**

**ZAKON**

**O PLATAMA ZAPOSLENIH U JAVNIM SLUŽBAMA**

**REPUBLIKE SRPSKE**

Član 1.

Ovim zakonom uređuje se način utvrđivanja plata zaposlenih u javnim službama (u daljem tekstu: zaposleni) koje vrše javna ovlašćenja iz oblasti rada, zdravstvenog osiguranja, zapošljavanja, dječje zaštite, socijalne zaštite, vodoprivrede i drugim javnim službama koje nisu obuhvaćene posebnim zakonom kojim se uređuje oblast radnih odnosa.

Član 2.

Ovaj zakon se primjenjuje na zaposlene u:

1) Fondu penzijskog i invalidskog osiguranja Republike Srpske,

2) Fondu zdravstvenog osiguranja Republike Srpske,

3) Javnoj ustanovi Zavod za zapošljavanje Republike Srpske,

4) Javnoj ustanovi Javni fond za dječiju zaštitu,

5) Fondu za profesionalnu rehabilitaciju i zapošljavanje invalida Republike Srpske,

6) javnim ustanovama socijalne zaštite čiji je osnivač Republika Srpska,

7) Javnoj ustanovi „Vode Srpske“,

8) javnim ustanovama i fondovima čiji je osnivač Republika Srpska.

Član 3.

(1) Plata zaposlenih sastoji se od osnovne plate, uvećanja plate i naknada propisanih ovim zakonom.

(2) Plata iz stava 1. ovog člana predstavlja bruto platu.

(3) U svim elementima koji čine platu iz stava 1. ovog člana sadržani su porez na dohodak i doprinosi.

Član 4.

(1) Pravo na platu ostvaruje se danom stupanja na rad.

(2) Pravo na platu prestaje danom prestanka radnog odnosa.

Član 5.

http://www.podaci.net/_verzija33/img/prazno.gif

(1) Zaposleni imaju pravo na platu iz člana [3](http://www.podaci.net/_verzija33/rezultati.php#clan50000003). ovog zakona.

(2) Način obračuna i isplata plate jedinstveni su za sve zaposlene, a zavise od radnog mjesta, platne grupe, podgrupe i koeficijenta.

(3) Plate se isplaćuju u tekućem mjesecu za prethodni mjesec u skladu sa terminskim mjesečnim planom potrošnje i finansijskim planom javnih službi (u daljem tekstu: finansijski plan).

(4) Sredstva za bruto plate planiraju se u finansijskom planu.

Član 6.

(1) Osnovna plata obračunava se i iskazuje mjesečno za puno radno vrijeme, prema radnom mjestu i odgovarajućoj platnoj grupi, platnoj podgrupi i platnom koeficijentu.

(2) Osnovna plata iz stava 1. ovog člana je proizvod cijene rada kao izraza vrijednosti za najjednostavniji rad i koeficijenta utvrđenog prema platnoj grupi i platnoj podgrupi.

(3) Uvećanje osnovne plate za svaku navršenu godinu staža osiguranja iznosi:

1) do navršenih 25 godina 0,3%,

2) nakon navršenih 25 godina, za svaku narednu godinu 0,5%.

(4) Naknade za topli obrok i regres uračunate su u iznos osnovne plate iz stava 2. ovog člana i ne mogu se posebno iskazivati.

(5) Osnovna plata obračunata u skladu sa ovim članom ne može biti niža od utvrđene najniže plate u Republici Srpskoj, odnosno u tom slučaju se kao osnovna plata primjenjuje iznos najniže plate u Republici Srpskoj utvrđene važećom odlukom za odnosni obračunski period.

Član 7.

(1) Cijena rada je izraz vrijednosti za najjednostavniji rad i osnov za obračun osnovne plate.

(2) Vlada Republike Srpske (u daljem tekstu: Vlada) sa predstavnicima reprezentativnih granskih sindikata, svake godine u toku izrade finansijskog plana, vodi pregovore o cijeni rada za narednu godinu.

(3) Akt o cijeni rada potpisuju predsjednik Vlade i predsjednici reprezentativnih granskih sindikata.

(4) Akt iz stava 3. ovog člana objavljuje se u „Službenom glasniku Republike Srpske“.

Član 8.

(1) Ako se u jednom od kvartala ne ostvaruje finansijski plan u punom obimu, plate zaposlenih umanjuju se do visine procenta manje ostvarenih prihoda finansijskog plana.

(2) Odluku o procentu umanjenja plate iz stava 1. ovog člana donosi organ upravljanja javne službe iz člana [2](http://www.podaci.net/_verzija33/rezultati.php#clan50000002). ovog zakona, uz saglasnost Vlade i prethodno mišljenje nadležnog ministarstva.

Član 9.

Rukovodioci javnih službi iz člana 2. ovog zakona razvrstavaju se u dvije platne grupe sa sljedećim platnim koeficijentima:

1) prva platna grupa:

1. direktor ustanove koja ima više od 500 zaposlenih ............................................... 48,35;

2. direktor ustanove koja ima od 100 do 500 zaposlenih .......................................... 46,57;

3. direktor ustanove koja ima do 100 zaposlenih ...................................................... 38,64;

2) druga platna grupa:

1. zamjenik direktora ustanove koja ima više od 500 zaposlenih .............................. 39,49;

2. zamjenik direktora ustanove koja ima od 100 do 500 zaposlenih ......................... 37,72;

3. zamjenik direktora ustanove koja ima do 100 zaposlenih ……............................. 35,78.

Član 10.

(1) U treću platnu grupu razvrstavaju se zaposleni koji rukovode unutrašnjim organizacionim jedinicama i savjetnici direktora.

(2) Zaposleni iz stava 1. ovog člana razvrstavaju se u platne podgrupe na osnovu radnog mjesta, rukovođenja, složenosti poslova i stepena odgovornosti i u skladu s tim određuju se sljedeći platni koeficijenti:

1) prva platna podgrupa:

1. pomoćnik direktora, izvršni direktor, rukovodilac interne revizije ustanove koja ima više od 500 zaposlenih ................................................................................................... 37,13;

2. pomoćnik direktora, izvršni direktor, rukovodilac interne revizije ustanove koja ima od 100 do 500 zaposlenih ............................................................................................ 35,35;

3. pomoćnik direktora, izvršni direktor, rukovodilac interne revizije ustanove koja ima do 100 zaposlenih ........................................................................................................ 33,42;

2) druga platna podgrupa:

1. savjetnik direktora, zamjenik izvršnog direktora, direktor filijale / šef kancelarije, doktor medicine – specijalista, doktor stomatologije – specijalista, magistar farmacije – specijalista i diplomirani farmaceut – specijalista ustanove koja ima više od 500 zaposlenih ................ 35,19;

2. savjetnik direktora, zamjenik izvršnog direktora, direktor filijale / šef kancelarije, doktor medicine – specijalista, doktor stomatologije – specijalista, magistar farmacije – specijalista i diplomirani farmaceut – specijalista ustanove koja ima od 100 do 500 zaposlenih ............ 33,42;

3. savjetnik direktora, zamjenik izvršnog direktora, direktor filijale / šef kancelarije, doktor medicine – specijalista, doktor stomatologije – specijalista, magistar farmacije – specijalista i diplomirani farmaceut – specijalista ustanove koja ima do 100 zaposlenih ....................... 31,32;

3) treća platna podgrupa:

1. pomoćnik direktora filijale, rukovodilac odjeljenja, interni revizor, doktor medicine, doktor stomatologije, magistar farmacije i diplomirani farmaceut ustanove koja ima više od 500 zaposlenih …......................................................……......................................................... 31,14;

2. pomoćnik direktora filijale, rukovodilac odjeljenja, interni revizor, doktor medicine, doktor stomatologije, magistar farmacije i diplomirani farmaceut ustanove koja ima od 100 do 500 zaposlenih …............................................…........................................................................ 29,37;

3. pomoćnik direktora filijale, rukovodilac odjeljenja, interni revizor, doktor medicine, doktor stomatologije, magistar farmacije i diplomirani farmaceut ustanove koja ima do 100

zaposlenih ..............................……............…..................................................................... 27,35;

4) četvrta platna podgrupa:

1. šef računovodstva, šef poslovnice, šef odsjeka ustanove koja ima više od 500

zaposlenih ............................................................................................................................ 29,12;

2. šef računovodstva, šef poslovnice, šef odsjeka ustanove koja ima od 100 do 500

zaposlenih ........................................................................................................................... 27,35;

3. šef računovodstva, šef poslovnice, šef odsjeka ustanove koja ima do 100

zaposlenih ….....……........................................................................................................... 26,51.

Član 11.

Platni koeficijenti za ostale zaposlene određuju se po radnom mjestu:

1) viši stručni saradnik doktor medicine, doktor medicine – specijalista, doktor stomatologije i doktor stomatologije – specijalista sa 360 ECTS ….......................................................... 28,95;

2) viši stručni saradnik magistar farmacije, magistar farmacije – specijalista, diplomirani farmaceut i diplomirani farmaceut – specijalista sa 300 ECT ......................................…... 28,11;

3) viši stručni saradnik sa 240 ECTS …............…….................................................... 26,42;

4) viši stručni saradnik sa 180 ECTS ……............….................................................... 23,31;

5) viši stručni saradnik sa višom stručnom spremom …............................................... 20,01;

6) stručni saradnik sa srednjom stručnom spremom ..................................................... 16,89;

7) poslovi visokokvalifikovanog radnika ...................................................................... 16,89;

8) poslovi kvalifikovanog radnika ………..................................................................... 14,53;

9) poslovi nekvalifikovanog radnika ………………..…………................................... 13,44.

Član 12.

Pripravniku sa visokim, višim i srednjim obrazovanjem određuje se osnovna plata u iznosu od 80% osnovne plate određene za radno mjesto iz člana [11](http://www.podaci.net/_verzija33/rezultati.php#clan500000011). ovog zakona.

Član 13.

Zaposleni imaju pravo na naknadu plate u punom iznosu za vrijeme:

1. korišćenja godišnjeg odmora,
2. plaćenog odsustva,
3. republičkih praznika,
4. privremene spriječenosti za rad zbog povrede na radu ili profesionalne bolesti,
5. prekida rada zbog propusta poslodavca da preduzme odgovarajuće mjere zaštite na radu, utvrđenih zakonom kojim se uređuju radni odnosi i posebnim kolektivnim ugovorima.

Član 14.

(1) Puno radno vrijeme zaposlenih je 40 časova sedmično.

(2) Ukoliko zaposleni radi sa nepunim radnim vremenom, u skladu sa posebnim zakonom ili drugim propisima, osnovna mjesečna plata odrediće se srazmjerno vremenu provedenom na radu.

Član 15.

(1) Zaposleni koji po nalogu rukovodioca rade duže od punog radnog vremena, za svaki sat prekovremenog radnog vremena imaju pravo na jedan sat kompenzujućeg radnog vremena.

(2) Vrijeme iz stava 1. ovog člana preračunava se tromjesečno u slobodne dane i sate, koje zaposleni treba da iskoristi najkasnije u roku od šest mjeseci.

Član 16.

Osnovna plata zaposlenog uvećava se za rad noću, za rad tokom republičkih praznika i drugim danima kada se po zakonu ne radi, a visina uvećanja po ovom osnovu određuje se posebnim kolektivnim ugovorima.

Član 17.

(1) Zaposleni imaju pravo na:

1) otpremninu prilikom odlaska u penziju i prestanku radnog odnosa u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog,

2) naknadu troškova prevoza prilikom dolaska na posao i povratka sa posla,

3) jubilarnu nagradu,

4) novčanu naknadu prilikom rođenja djeteta,

5) novčanu pomoć u slučaju invalidnosti i dugotrajne bolesti,

6) novčanu pomoć porodici u slučaju smrti radnika,

7) novčanu pomoć u slučaju smrti člana uže porodice,

8) jednokratnu novčanu naknadu za posebne rezultate rada,

9) obavljanje poslova pod posebno otežanim uslovima,

10) naknadu po osnovu obavljanja funkcije predsjednika ili povjerenika reprezentativne sindikalne organizacije,

11) druge naknade utvrđene posebnim kolektivnim ugovorom.

(2) Visina naknade iz stava 1. ovog člana određuje se posebnim kolektivnim ugovorima.

Član 18.

(1) Zaposleni čija sa plata finansira iz budžeta Republike Srpske i koji su u radnom odnosu na neodređeno vrijeme imaju pravo na penzijski doprinos za dobrovoljno penzijsko osgiuranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje Vlada posebnom odlukom.

(2) Zaposleni čija sa plata finansira iz javnih sredstava Republike Srpske mogu ostvariti pravo na penzijski doprinos za dobrovoljno penzijsko osgiuranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje javna ustanova posebnom odlukom.

Član 19.

Zaposleni, osim naknada utvrđenih ovim zakonom, nemaju pravo na druge naknade za rad koje se isplaćuju iz budžeta Republike Srpske, niti iz prihoda ostvarenih prema finansijskom planu.

Član 20.

Javne službe iz člana [2](http://www.podaci.net/_verzija33/rezultati.php#clan50000002). ovog zakona dužne su da u roku od 30 dana od dana stupanja na snagu ovog zakona usklade opšte akte kojima je uređen obračun i isplata plata i drugih naknada sa odredbama ovog zakona.

Član 21.

Stupanjem na snagu ovog zakona prestaje da važi Zakon o platama zaposlenih u javnim službama Republike Srpske („Službeni glasnik Republike Srpske“, br. 68/22 i 132/22).

Član 22.

Ovaj zakon objavljuje se u „Službenom glasniku Republike Srpske“, a stupa na snagu 1. aprila 2025. godine.

Broj: PREDSJEDNIK

Datum: NARODNE SKUPŠTINE

Nenad Stevandić

**OBRAZLOŽENJE**

**PRIJEDLOGA ZAKONA O PLATAMA ZAPOSLENIH U JAVNIM**

**SLUŽBAMA REPUBLIKE SRPSKE**

**(po hitnom postupku)**

**I USTAVNI OSNOV** **ZA DONOŠENJE ZAKONA**

Ustavni osnov za donošenje Zakona o platama zaposlenih u javnim službama Republike Srpske (po hitnom postupku) sadržan je u članu 39. stav 5. Ustava Republike Srpske, prema kojem svako po osnovu rada ima pravo na zaradu u skladu sa zakonom i kolektivnim ugovorom i u Amandmanu XXXII stav 1. tačka 17) na član 68. Ustava Republike Srpske, prema kojem Republika Srpska uređuje i obezbjeđuje finansiranje ostvarivanja prava i dužnosti Republike.

Članom 70. stav 1. tačka 2) Ustava Republike Srpske propisano je da Narodna skupština Republike Srpske donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA**

**ZA IZRADU ZAKONA I DRUGIH PROPISA REPUBLIKE SRPSKE**

Prema Mišljenju Republičkog sekretarijata za zakonodavstvo broj: 22.04-020-785/25 od 7. marta 2025. godine, ustavni osnov za donošenje ovog zakona sadržan je u članu 39. stav 5. Ustava Republike Srpske, kojim je propisano da svako po osnovu rada ima pravo na zaradu, u skladu sa zakonom i kolektivnim ugovorom, u Amandmanu XXXII tačka 17) na član 68. Ustava Republike Srpske, prema kojem Republika uređuje i obezbjeđuje finansiranje ostvarivanja prava i dužnosti Republike i u članu 70. stav 1. tačka 2. Ustava Republike Srpske, prema kojem Narodna skupština Republike Srpske donosi zakone, druge propise i opšte akte.

Obrađivač ovog zakona je, u skladu sa članom 41. stav 1. t. 5) i 6) Pravila za izradu zakona i drugih propisa Republike Srpske („Službeni glasnik Republike Srpske“, broj 24/14), naveo razloge za donošenje ovog zakona i objašnjenje razloga za donošenje zakona po hitnom postupku. U vezi s tim, osnovni razlog za donošenje ovog zakona je povećanje platnih koeficijenata za zaposlene u javnim službama Republike Srpske, s ciljem poboljšanja materijalnog položaja zaposlenih.

U Obrazloženju predloženog Zakona obrađivač je, u skladu sa članom 213. Poslovnika o radu Narodne skupštine Republike Srpske („Službeni glasnik Republike Srpske“, broj 66/20), kao razlog za donošenje Zakona po hitnom postupku naveo činjenicu da se mijenjaju platni koeficijenti, što će rezultirati povećanjem ličnih primanja za zaposlene u oblasti javnih službi Republike Srpske, a to se cijeni kao mjera koja je od opšteg interesa za Republiku Srpsku.

Na predloženi Zakon Republički sekretarijat za zakonodavstvo nije imao primjedaba u smislu njegove usaglašenosti sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske i mišljenja smo da se Prijedlog zakona o platama zaposlenih u javnim službama Republike Srpske (po hitnom postupku) može uputiti dalje na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju broj: 17.03-020-783/25 od 7. marta 2025. godine, nakon uvida u propise Evropske unije i analize Prijedloga zakona o platama zaposlenih u javnim službama Republike Srpske (po hitnom postupku), nisu ustanovljeni obavezujući izvori prava EU koji se odnose na materiju dostavljenog Prijedloga zakona. Zbog toga u Izjavi o usklađenosti stoji ocjena „neprimjenjivo“.

**IV RAZLOZI ZA DONOŠENJE ZAKONA**

Razlog za donošenje ovog zakona je uvećanje platnih koeficijenata za zaposlene u javnim službama, a u cilju poboljšanja materijalnog položaja zaposlenih.

Platni koeficijenti se uvećavaju u određenom procentu i to tako da svi zaposleni ostvare uvećanje plate od 10%. U Zakonu, u članu 11. t. 5. i 9, korigovani su koeficijenti na način da su prvo usklađeni sa Odlukom o najnižoj plati u Republici Srpskoj za 2025. godinu (na iznos od 900 KM i 1.300 KM), a nakon toga su uvećani za 10%. Takođe, korigovan je i član 6. stav 5. Zakona, u smislu preciznijeg definisanja primjene Odluke o najnižoj plati u Republici Srpskoj. Takođe, u čl. 9. i 10. Zakona su na inicijativu Fonda zdravstvenog osiguranja Republike Srpske prethodno korigovani koeficijenti za zaposlene u ustanovama koje imaju više od 500 zaposlenih za 1,6 procentnih poena u odnosu na zaposlene u ustanovama koje imaju od 100 do 500 zaposlenih.

Ovaj zakon predstavlja jednu od mjera Vlade Republike Srpske koje doprinose privrednom rastu i povećanju plata radnika, kao i poboljšanju ekonomsko-socijalnog položaja zaposlenih u javnim službama Republike Srpske.

**V RAZLOZI ZA DONOŠENJE ZAKONA PO HITNOM POSTUPKU**

Razlog za donošenje Zakona po hitnom postupku sadržan je u članu 213. Poslovnika o radu Narodne skupštine Republike Srpske („Službeni glasnik Republike Srpske“, broj 66/20), kojim je propisano da se po hit­nom po­stup­ku mo­že donijeti sa­mo za­kon ko­jim se ure­đu­ju pi­ta­nja i od­no­si na­sta­li usljed okol­no­sti ko­je ni­su mo­gle da se pred­vi­de, a nedono­še­nje za­ko­na po hit­nom po­stup­ku mo­glo bi da prouzro­ku­je štet­ne po­slje­di­ce po ži­vot i zdra­vlje lju­di, bez­bjed­nost Re­pu­bli­ke i rad or­ga­na i or­ga­ni­za­ci­ja, i ako je to u opštem interesu.

Predloženim Zakonom o platama zaposlenih u javnim službama Republike Srpske mijenjaju se platni koeficijenti, što će rezultirati povećanjem ličnih primanja za zaposlene u oblasti javnih službi, a to se svakako može cijeniti kao mjera koja je od opšteg interesa za Republiku Srpsku.

**VI OBRAZLOŽENJE PREDLOŽENIH RJEŠENJA**

Odredbama čl. 1. i 2. propisano je na koga se primjenjuje ovaj zakon i u kojim ustanovama se vrši obračun plate po ovom zakonu.

Odredbama čl. od 3. do 8. uređuje se način utvrđivanja osnovne plate, utvrđeno je da se osnovna plata obračunava mjesečno za puno radno vrijeme, prema radnom mjestu i odgovarajućoj platnoj grupi, platnoj podgrupi i platnom koeficijentu. Osnovna plata za svaku navršenu godinu staža osiguranja uvećava se do navršenih 25 godina 0,3%, a nakon navršenih 25 godina, za svaku narednu godinu 0,5%. Naknade za topli obrok i regres uračunate su u iznos osnovne plate i ne mogu se posebno iskazivati. Cijena rada je izraz vrijednosti za najjednostavniji rad i osnov za obračun plata. Vlada Republike Srpske sa predstavnicima granskih sindikata svake godine, u toku izrade finansijskog plana, utvrđuje cijenu rada za narednu godinu. Akt o cijeni rada objavljuje se u „Službenom glasniku Republike Srpske“.

Odredbama čl. od 9. do 12. utvrđene su platne grupe, platne podgrupe i određeni platni koeficijenti po radnom mjestu za obračun plata zaposlenih u javnim službama.

Odredbama čl. od 13. do 17. utvrđeni su uslovi za rad duži od punog radnog vremena uz napomenu da se osnovna plata zaposlenog uvećava za rad noću, za rad u dane republičkih praznika i drugih dana kada se po zakonu ne radi u skladu sa posebnim kolektivnim ugovorima.

Takođe, propisano je da zaposleni imaju pravo na otpremninu prilikom odlaska u penziju, naknadu troškova prevoza prilikom dolaska na posao i vraćanja sa posla, jubilarnu nagradu, novčanu naknadu prilikom rođenja djeteta, novčanu pomoć u slučaju invalidnosti i dugotrajne bolesti, novčanu pomoć porodici u slučaju smrti radnika, novčanu pomoć u slučaju smrti člana uže porodice, jednokratnu novčanu naknadu za posebne rezultate rada, obavljanje poslova pod posebno otežanim uslovima, naknadu po osnovu obavljanja funkcije predsjednika ili povjerenika reprezentativne sindikalne organizacije ili druge naknade utvrđene posebnim kolektivnim ugovorom.

Odredbama čl. od 18. do 21. propisano je da zaposleni u javnim službama nemaju pravo na druge naknade za rad, osim naknada regulisanih ovim zakonom. Opisan je i institut dobrovoljnog penzijskog osiguranja i mogućnosti ostvarivanja tog prava.

Članom 22. propisano je stupanje na snagu ovog zakona.

**VII** **PROCJENA UTICAJA ZAKONA, DRUGIH PROPISA I OPŠTIH AKATA NA**

**UVOĐENJE NOVIH, IZMJENU ILI UKIDANJE POSTOJEĆIH**

**FORMALNOSTI KOJE OPTEREĆUJU PRIVREDNO POSLOVANJE**

Tačkom V Odluke o procjeni uticaja propisa („Službeni glasnik Republike Srpske“, broj 8/23), procjena uticaja propisa ne sprovodi se na propise koji se donose po hitnom postupku.

**VIII RAZLOG ZA STUPANJE NA SNAGU ZAKONA PRIJE OSMOG DANA**

**OD DANA OBJAVLJIVANJA U „SLUŽBENOM GLASNIKU**

**REPUBLIKE SRPSKE“**

Članom 109. Ustava Republike Srpske propisano je da zakoni i drugi opšti akti stupaju na snagu najranije osmog dana od dana objavljivanja, a da mogu stupiti na snagu i ranije iz naročito opravdanih razloga. Predloženim Zakonom o platama zaposlenih u javnim službama Republike Srpske (po hitnom postupku) mijenjaju se platni koeficijenti zaposlenih na osnovu čega dolazi do povećanje njihovih ličnih primanja, a to se svakako može cijeniti kao mjera koja je od opšteg interesa za Republiku Srpsku.

**IX  FINANSIJSKA SREDSTVA I EKONOMSKA OPRAVDANOST**

**DONOŠENJA ZAKONA**

Za sprovođenje ovog zakona, u vezi sa povećanjem platnih koeficijenata, potrebno je obezbijediti dodatna sredstva za 2025. godinu u procijenjenom iznosu oko 6.500.000 KM.