**REPUBLIKA SRPSKA**

**VLADA**

**PRIJEDLOG**

**(po hitnom postupku)**

**ZAKON**

**O PLATAMA ZAPOSLENIH LICA U JAVNIM USTANOVAMA U**

**OBLASTI ZDRAVSTVA REPUBLIKE SRPSKE**

**Banja Luka, mart 2025. godine**

**PRIJEDLOG**

**(po hitnom postupku)**

**ZAKON**

**O PLATAMA ZAPOSLENIH LICA U JAVNIM USTANOVAMA U**

**OBLASTI ZDRAVSTVA REPUBLIKE SRPSKE**

# GLAVA I

# OSNOVNE ODREDBE

Član 1.

Ovim zakonom uređuje se način utvrđivanja plata zaposlenih lica u javnim ustanovama u oblasti zdravstva Republike Srpske (u daljem tekstu: zaposleni).

Član 2.

(1) Odredbe ovog zakona odnose se i na zaposlene u javnim zdravstvenim ustanovama apotekama.

(2) Ovaj zakon može se primijeniti i na zaposlene u privatnim zdravstvenim ustanovama.

Član 3.

(1) Plata zaposlenih sastoji se od osnovne plate, uvećanja plate i naknada propisanih ovim zakonom.

(2) Plata iz stava 1. ovog člana predstavlja bruto platu.

(3) U svim elementima koji čine platu iz stava 1. ovog člana sadržani su porez na dohodak i doprinosi.

(4) Zaposleni čija se plata finansira iz budžeta Republike Srpske i koji su u radnom odnosu na neodređeno vrijeme imaju pravo na penzijski doprinos za dobrovoljno penzijsko osiguranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje Vlada Republike Srpske (u daljem tekstu: Vlada) posebnom odlukom.

(5) Zaposleni čija se plata finansira iz javnih sredstava Republike Srpske mogu ostvariti pravo na penzijski doprinos za dobrovoljno penzijsko osiguranje u skladu sa propisima kojima se uređuje oblast dobrovoljnih penzijskih fondova i penzijskih planova, a čiju visinu utvrđuje javna zdravstvena ustanova posebnom odlukom.

Član 4.

(1) Pravo na platu ostvaruje se danom stupanja na rad.

(2) Pravo na platu prestaje danom prestanka radnog odnosa.

Član 5.

(1) Zaposleni imaju pravo na platu iz člana 3. ovog zakona, koja se isplaćuje u tekućem mjesecu za prethodni mjesec.

(2) Sredstva za bruto plate obezbjeđuju se iz ostvarenih prihoda zdravstvene ustanove.

Član 6.

(1) Osnovna plata obračunava se i iskazuje mjesečno za puno radno vrijeme, prema radnom mjestu i odgovarajućoj platnoj grupi, platnoj podgrupi i platnom razredu.

(2) Osnovna plata iz stava 1. ovog člana je proizvod cijene rada kao izraza vrijednosti za najjednostavniji rad i koeficijenta utvrđenog prema platnoj grupi, platnoj podgrupi i platnom razredu u skladu sa složenošću poslova radnog mjesta.

(3) Uvećanje osnovne plate za svaku navršenu godinu staža osiguranja iznosi:

1) do navršenih 25 godina 0,3%,

2) nakon navršenih 25 godina svaka naredna godina 0,5%.

(4) Naknade za topli obrok, zimnicu, ogrjev i regres uračunate su u iznos osnovne plate iz stava 2. ovog člana i ne mogu se posebno iskazivati.

(5) Osnovna plata utvrđena u skladu sa stavom 2. ovog člana ne može biti niža od utvrđene najniže plate u Republici Srpskoj, odnosno u tom slučaju se kao osnovna plata primjenjuje iznos najniže plate u Republici Srpskoj utvrđene važećom odlukom za odnosni obračunski period.

Član 7.

(1) Cijena rada je izraz vrijednosti za najjednostavniji rad i osnov za obračun osnovne plate.

(2) Vlada u toku izrade budžeta Republike Srpske i finansijskog plana Fonda zdravstvenog osiguranja Republike Srpske (u daljem tekstu: Fond) svake godine sa predstavnicima reprezentativnog sindikata u oblasti zdravstva vodi pregovore o cijeni rada za narednu godinu.

(3) Akt o cijeni rada potpisuju predsjednik Vlade i predsjednik reprezentativnog sindikata u oblasti zdravstva.

(4) Akt iz stava 3. ovog člana objavljuje se u „Službenom glasniku Republike Srpske“.

Član 8.

Način utvrđivanja i isplate plata zaposlenog zavise od radnog mjesta, platne grupe, podgrupe i razreda.

# GLAVA II

# PLATNI KOEFICIJENTI

## 1. Prva platna grupa

Član 9.

U prvu platnu grupu razvrstavaju se direktori zdravstvenih ustanova sekundarnog i tercijarnog nivoa i primarnog nivoa sa platnim koeficijentima, i to:

1) sekundarni i tercijarni nivo:

1. direktor zdravstvene ustanove koja ima više od 2.000 zaposlenih .................................. 51,07;

2. direktor zdravstvene ustanove koja ima od 1.000 do 2.000 zaposlenih ........................... 41,60;

3. direktor zdravstvene ustanove koja ima od 500 do 1.000 zaposlenih ........................... 39,42;

4. direktor zdravstvene ustanove koja ima do 500 zaposlenih …...................................... 35,61;

2) primarni nivo:

1. direktor doma zdravlja sa više od 100 timova porodične medicine ….......................... 39,42;

2. direktor doma zdravlja od 50 do 100 timova porodične medicine ................................ 35,61;

3. direktor doma zdravlja od 10 do 50 timova porodične medicine ….............................. 33,69;

4. direktor doma zdravlja od četiri do deset timova porodične medicine .......................... 31,79;

5. direktor doma zdravlja do četiri tima porodične medicine .…....................................... 27,87;

3) za direktora javne zdravstvene ustanove apoteke primjenjuje se koeficijent direktora doma zdravlja osnovanog u jedinici lokalne samouprave u kojoj se osniva i apoteka.

## 2. Druga platna grupa

Član 10.

(1) U drugu platnu grupu razvrstavaju se plate radnika sa posebnim ovlašćenjima i odgovornostima: zamjenik direktora, savjetnik direktora, pomoćnik direktora i rukovodioci osnovnih i unutrašnjih organizacionih jedinica koje raspoređuje direktor.

(2) Zaposleni iz stava 1. ovog člana razvrstavaju se u platne podgrupe na osnovu radnog mjesta, rukovođenja, složenosti i odgovornosti, i to:

1) prva platna podgrupa:

1. zamjenik direktora ..…………..…... 90% koeficijenta koji određuje osnovnu platu direktora;

2) druga platna podgrupa:

1. pomoćnik direktora, savjetnik direktora .............… 85% koeficijenta koji određuje osnovnu platu direktora;

3) treća platna podgrupa:

1. rukovodilac osnovne organizacione jedinice ………. prosječan koeficijent radnika sa visokom stručnom spremom (VSS) te organizacione jedinice uvećan za 20%;

4) četvrta platna podgrupa:

1. rukovodilac unutrašnje organizacione jedinice …..…...........… osnovna plata uvećana za 5%;

5) peta platna podgrupa:

1. glavna sestra zdravstvene ustanove sa visokom stručnom spremom ………… osnovna plata uvećana za 5%;

2. glavna sestra zdravstvene ustanove sa

višom stručnom spremom ……………………………………...…............. koeficijent 18,59;

3. glavna sestra zdravstvene ustanove sa

srednjom stručnom spremom ….……………………….............................. koeficijent 17,75;

6) šesta platna podgrupa:

1. glavna sestra organizacione jedinice .…................................................... koeficijent 16,50.

## 3. Treća platna grupa

Član 11.

Za utvrđivanje plata zaposlenih koji ne rukovode osnovnim, niti unutrašnjim organizacionim jedinicama, određuje se platni koeficijent, i to za:

1. visoko obrazovanje u petogodišnjem, odnosno šestogodišnjem

trajanju (supspecijalista) ………….………….................................................. od 26,70 do 28,64;

1. visoko obrazovanje u petogodišnjem, odnosno šestogodišnjem

trajanju (specijalista) ………………….…….................................................... od 24,72 do 26,70;

3) visoko obrazovanje u petogodišnjem, odnosno šestogodišnjem

trajanju …………………………………........................................................... od 19,58 do 21,55.

## 4. Četvrta platna grupa

Član 12.

Za utvrđivanje plata zaposlenih koji ne rukovode osnovnim, niti unutrašnjim organizacionim jedinicama određuje se platni koeficijent kako slijedi:

1) za radnike na poslovima koji su u neposrednoj vezi sa pružanjem zdravstvene zaštite:

1. visoko obrazovanje u četvorogodišnjem trajanju ...................... od 18,73 do 20,71;
2. visoko obrazovanje u trogodišnjem trajanju…............................ od 18,57 do 20,53;

2) za radnike na poslovima koji nisu u neposrednoj vezi sa pružanjem zdravstvene zaštite:

1. visoko obrazovanje u četvorogodišnjem trajanju ..…................ od 18,73 do 20,71;
2. visoko obrazovanje u trogodišnjem trajanju……....................... od 18,57 do 20,53.

## 5. Peta platna grupa

Član 13.

U petu platnu grupu razvrstavaju se radnici na poslovima zdravstvene njege, babinske njege i drugim poslovima koji su u neposrednoj vezi sa pružanjem zdravstvene zaštite, a određuje se platni koeficijent kako slijedi:

1) viša školska sprema ......................................................................................15,03 do 16,10;

2) srednja stručna sprema u četvorogodišnjem trajanju ....................................12,83 do 14,28.

## 6. Šesta platna grupa

Član 14.

U šestu platnu grupu razvrstavaju se radnici na administrativnim, tehničkim i drugim poslovima koji nisu u neposrednoj vezi sa pružanjem zdravstvene zaštite, a određuje se platni koeficijenti kako slijedi:

1) viša školska sprema .................................................................. od 13,73 do 14,81;

2) srednja stručna sprema u četvorogodišnjem trajanju ................ od 11,52 do 12,98.

## 7. Sedma platna grupa

Član 15.

U sedmu platnu grupu razvrstava se radnik sa visokokvalifikovanim obrazovanjem (VKV), a platni koeficijent se određuje od 12,57 do 12,98.

## 8. Osma platna grupa

Član 16.

U osmu platnu grupu razvrstavaju se:

1. radno mjesto kvalifikovanog radnika (KV) …………….………….....................9,83;
2. srednja stručna sprema (SSS) sa najmanje tri godine školovanja …………........9,83.

## 9. Deveta platna grupa

Član 17.

U devetu platnu grupu razvrstava se polukvalifikovani radnik, a platni koeficijent je9,27.

## 10. Deseta platna grupa

Član 18.

U desetu platnu grupu razvrstava se nekvalifikovani radnik, a platni koeficijent je 9,27.

Član 19.

(1) Treća platna grupa iz člana [11](http://www.podaci.net/_verzija33/rezultati.php#clan300000010). tačka 1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ………..……………………….…………….…......................... 26,70;

2) drugi platni razred ..……………………………….…………………......................27,68;

3) treći platni razred .………………..…………….…………………..…….............. 28,64.

(2) Treća platna grupa iz člana [11](http://www.podaci.net/_verzija33/rezultati.php#clan300000010). tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ................................................................................................... 24,72;

2) drugi platni razred ................................................................................................. 25,72;

3) treći platni razred .................................................................................................. 26,70.

(3) Treća platna grupa iz člana 11. tačka 3) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred .................................................................................................... 19,58;

2) drugi platni razred ................................................................................................... 20,57;

3) treći platni razred ................................................................................................... 21,55.

Član 20.

(1) Četvrta platna grupa iz člana 12. stav 1. tačka1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred ….............................................................................................. 18,73;
2. drugi platni razred ................................................................................................ 19,73;
3. treći platni razred ................................................................................................. 20,71.

(2) Četvrta platna grupa iz člana 12. stav 1. tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred ….............................................................................................. 18,57;
2. drugi platni razred ................................................................................................ 19,55;
3. treći platni razred ................................................................................................. 20,53.

(3) Četvrta platna grupa iz člana 12. stav 2. tačka 1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred .................................................................................................. 18,73;
2. drugi platni razred ................................................................................................ 19,73;
3. treći platni razred ................................................................................................. 20,71.

(4) Četvrta platna grupa iz člana 12. stav 2. tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred ..................................................................................................18,57;
2. drugi platni razred ................................................................................................ 19,55;
3. treći platni razred ................................................................................................ 20,53.

Član 21.

(1) Peta platna grupa iz člana [13](http://www.podaci.net/_verzija33/rezultati.php#clan300000012). tačka 1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ........................................................................................................15,03;

2) drugi platni razred .......................................................................................................15,57;

3) treći platni razred .......................................................................................................16,10.

(2) Peta platna grupa iz člana [13](http://www.podaci.net/_verzija33/rezultati.php#clan300000012). tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ........................................................................................................12,83;

2) drugi platni razred .......................................................................................................13,89;

3) treći platni razred ……...............................................................................................14,28.

Član 22.

(1) Šesta platna grupa iz člana [14](http://www.podaci.net/_verzija33/rezultati.php#clan300000013). tačka 1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ................................................................................................. 13,73;

2) drugi platni razred ................................................................................................14,27;

3) treći platni razred ................................................................................................ 14,81.

(2) Šesta platna grupa iz člana [14](http://www.podaci.net/_verzija33/rezultati.php#clan300000013). tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred …...............................................................................................11,52;

2) drugi platni razred ................................................................................................12,57;

3) treći platni razred ................................................................................................. 12,98.

Član 23.

Sedma platna grupa iz člana 15. ovog zakona dijeli se u dva platna razreda i za obračun plata utvrđuju se sljedeći platni koeficijenti:

1) prvi platni razred .................................................................................................12,57;

2) drugi platni razred ................................................................................................ 12,98.

Član 24.

Direktor zdravstvene ustanove utvrđuje platnu grupu, podgrupu i razred za svakog zaposlenog ugovorom o radu.

Član 25.

Ako je za radno mjesto propisan poseban uslov, doktor nauka ili magistar nauka, osnovna plata radnika za to radno mjesto uvećava se za 10% za doktora nauka i 5% za magistra nauka.

Član 26.

Ukoliko zaposleni radi sa nepunim radnim vremenom, u skladu sa posebnim zakonom ili drugim propisima, osnovna mjesečna plata određuje se srazmjerno vremenu provedenom na radu.

Član 27.

Osnovna plata pripravnika sa visokom, višom ili srednjom stručnom spremom utvrđuje se u iznosu od 80% osnovne plate platne grupe odgovarajuće stručne spreme.

# GLAVA III

# NAKNADA PLATA I DRUGA PRIMANJA PO OSNOVU RADA

Član 28.

Pripravnost i dežurstvo u zdravstvenoj ustanovi uvodi se samo u slučaju ako se redovnim rasporedom ne može obezbijediti zdravstvena zaštita tokom 24 časa.

Član 29.

(1) Direktor zdravstvene ustanove utvrđuje potrebu za uvođenjem pripravnosti.

(2) Naknada za pripravnost utvrđuje se tako da:

1) u slučaju kada zaposleni u periodu pripravnosti nije obavljao radne zadatke (pasivna pripravnost), naknada za pripravnost iznosi do 1,5% osnovne plate za dan pripravnosti srazmjerno vremenu provedenom u pripravnosti,

2) u slučaju kada je zaposleni u periodu pripravnosti obavljao radne zadatke (aktivna pripravnost), naknada za pripravnost iznosi do 2,5% osnovne plate za dan pripravnosti srazmjerno vremenu provedenom na radu u pripravnosti.

Član 30.

(1) Naknada za dežurstvo u ustanovama sekundarnog i tercijarnog nivoa utvrđuje se tako da:

1) ponedjeljkom, utorkom, srijedom i četvrtkom iznosi 5,0% od osnovne plate zaposlenog, a obračunava se na sljedeći način:

1. prvih osam časova obračunava se kao redovan rad,

2. drugih osam časova obračunava se kao redovan rad, jer zaposleni odrađuje sljedeći radni dan,

3. trećih osam časova dežurstva (noćnih) obračunava se u paušalnom iznosu u visini od 5,0% od osnovne plate zaposlenog,

2) petkom, subotom i nedjeljom naknada za dežurstvo iznosi 7,8% od osnovne plate zaposlenog, a obračunava se na sljedeći način:

1. prvih osam časova obračunava se kao redovan radni dan,

2. ostalih šesnaest časova obračunava se u paušalnom iznosu 7,8% od osnovne plate zaposlenog,

3) praznikom naknada za dežurstvo iznosi 10,0% od osnovne plate zaposlenog, a obračunava se na sljedeći način:

1. prvih osam časova obračunava se kao rad na praznik,

2. ostalih šesnaest časova obračunava se u paušalnom iznosu 10,0% od osnovne plate zaposlenog.

(2) Poslije odrađenog dežurstva subotom, zaposleni ima pravo na jedan plaćeni slobodan dan, koji može iskoristiti u toku naredne radne sedmice.

(3) Poslije odrađenog dežurstva nedjeljom i praznikom, radnik ima pravo na slobodan naredni radni dan.

Član 31.

(1) Naknada za dežurstvo u primarnoj zdravstvenoj zaštiti iznosi 5,0% od osnovne plate zaposlenog.

(2) Ukoliko dežurstvo traje 12 časova, prvih osam časova odrađuje se za sljedeći radni dan, a naknada za sljedeća četiri časa iznosi 5,0% od osnovne plate zaposlenog, ako nastavlja dalje da radi.

(3) Ako zaposleni poslije dežurstva koristi slobodan dan, naknada za rad iz stava 2. ovog člana iznosi 2,5% od osnovne plate zaposlenog.

Član 32.

(1) Zaposleni koji po nalogu rukovodioca rade duže od punog radnog vremena, za svaki sat prekovremenog radnog vremena imaju pravo na jedan sat kompenzujućeg radnog vremena.

(2) Vrijeme iz stava 1. ovog člana preračunava se tromjesečno u slobodne dane i sate koji zaposleni treba da iskoriste najkasnije u roku od šest mjeseci.

### Član 33.

(1) Osnovna plata zaposlenih uvećava se za rad noću, za rad tokom republičkih praznika i drugih dana kada se po zakonu ne radi i u drugim slučajevima određenim posebnim kolektivnim ugovorom.

(2) Visina uvećanja osnovne plate iz stava 1. ovog člana određuje se posebnim kolektivnim ugovorom.

(3) Posebni kolektivni ugovor zaključuje reprezentativni sindikat iz člana 7. stav 2. ovog zakona sa nadležnim ministrom, po ovlašćenju Vlade.

### Član 34.

(1) Zaposleni imaju pravo na naknadu plate u punom iznosu za:

1. vrijeme korišćenja godišnjeg odmora,
2. plaćenog odsustva,
3. republičkih praznika i drugih dana kad se po zakonu ne radi,
4. privremene spriječenosti za rad zbog povrede na radu ili profesionalne bolesti,
5. za vrijeme prekida rada zbog propusta poslodavca da preduzme odgovarajuće mjere zaštite na radu utvrđene zakonom kojim se uređuju radni odnosi i posebnim kolektivnim ugovorom.

(2) Zaposleni ostvaruju pravo na naknadu plate za vrijeme privremene spriječenosti za rad zbog bolesti, u skladu sa propisima iz zdravstvenog osiguranja.

### Član 35.

(1) Zaposleni imaju pravo na:

1) otpremninu pri odlasku u penziju i u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog,

2) naknadu troškova prevoza prilikom dolaska na posao i povratka sa posla,

3) naknadu za putne troškove službenih putovanja u skladu sa važećim propisima,

4) jubilarnu nagradu,

5) novčanu naknadu prilikom rođenja djeteta,

6) novčanu pomoć porodici u slučaju smrti radnika,

7) novčanu pomoć u slučaju smrti člana uže porodice,

8) naknadu po osnovu obavljanja funkcije predsjednika ili povjerenika reprezentativne sindikalne organizacije.

(2) Visina naknade iz stava 1. ovog člana određuje se posebnim kolektivnim ugovorom.

### Član 36.

1. Zdravstvene ustanove su dužne da izvještavaju Ministarstvo zdravlja i socijalne zaštite o podacima o obračunatim i isplaćenim platama.
2. Zdravstvene ustanove su dužne da izvještaje iz stava 1. ovoga člana dostavljaju do 20. u mjesecu za prethodni mjesec.
3. Ministar zdravlja i socijalne zaštite donosi pravilnik o sadržaju i načinu izvještavanja zdravstvenih ustanova iz stava 1. ovog člana.

# GLAVA IV

# PRELAZNE I ZAVRŠNE ODREDBE

### Član 37.

(1) Ministar zdravlja i socijalne zaštite će u roku od 90 dana od dana stupanja na snagu ovog zakona donijeti pravilnik iz člana 36. stav 3. ovog zakona.

(2) U roku od 30 dana od dana stupanja na snagu ovog zakona uskladiće se sa zakonom svi podzakonski akti kojima su uređeni obračun i isplata plata i drugih ličnih primanja zaposlenih u javnim ustanovama u oblasti zdravstva Republike Srpske.

### Član 38.

Stupanjem na snagu ovog zakona prestaje da važi Zakon o platama zaposlenih lica u javnim ustanovama u oblasti zdravstva Republike Srpske („Službeni glasnik Republike Srpske“, br. 68/22, 132/22 i 110/24).

### Član 39.

Ovaj zakon objavljuje se u „Službenom glasniku Republike Srpske“, a stupa na snagu 1. aprila 2025. godine.

Broj: PREDSJEDNIK

Datum: NARODNE SKUPŠTINE

Nenad Stevandić

**OBRAZLOŽENJE**

**PRIJEDLOGA ZAKONA O PLATAMA ZAPOSLENIH LICA U JAVNIM**

**USTANOVAMA U OBLASTI ZDRAVSTVA REPUBLIKE SRPSKE**

**(po hitnom postupku)**

**I USTAVNI OSNOV** **ZA DONOŠENJE ZAKONA**

Ustavni osnov za donošenje Zakona o platama zaposlenih lica u javnim ustanovama u oblasti zdravstva Republike Srpske (po hitnom postupku) sadržan je u članu 39. stav 5. Ustava Republike Srpske, prema kojem svako po osnovu rada ima prava na zaradu u skladu sa zakonom i kolektivnim ugovorom i u Amandmanu XXXII stav 1. tačka 17) na član 68. Ustava Republike Srpske, prema kojem Republika Srpska uređuje i obezbjeđuje finansiranje ostvarivanja prava i dužnosti Republike.

Članom 70. stav 1. tačka 2) Ustava Republike Srpske propisano je da Narodna skupština Republike Srpske donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA**

**ZA IZRADU ZAKONA I DRUGIH PROPISA REPUBLIKE SRPSKE**

Prema Mišljenju Republičkog sekretarijata za zakonodavstvo broj: 22.04-020-782/25 od 7. marta 2025. godine, ustavni osnov za donošenje ovog zakona sadržan je u članu 39. stav 5. Ustava Republike Srpske, kojim je propisano da svako po osnovu rada ima pravo na zaradu, u skladu sa zakonom i kolektivnim ugovorom, u Amandmanu XXXII tačka 17) na član 68. Ustava Republike Srpske, prema kojem Republika uređuje i obezbjeđuje finansiranje ostvarivanja prava i dužnosti Republike i u članu 70. stav 1. tačka 2. Ustava Republike Srpske, prema kojem Narodna skupština Republike Srpske donosi zakone, druge propise i opšte akte.

Obrađivač ovog zakona je, u skladu sa članom 41. stav 1. t. 5) i 6) Pravila za izradu zakona i drugih propisa Republike Srpske („Službeni glasnik Republike Srpske“, broj 24/14), naveo razloge za donošenje ovog zakona i dao objašnjenje razloga za donošenje zakona po hitnom postupku. U vezi s tim, osnovni razlog za donošenje ovog zakona je povećanje platnih koeficijenata za zaposlene u javnim ustanovama u oblasti zdravstva, s ciljem poboljšanja materijalnog položaja zaposlenih.

U Obrazloženju predloženog Zakona obrađivač je, u skladu sa članom 213. Poslovnika o radu Narodne skupštine Republike Srpske („Službeni glasnik Republike Srpske“, broj 66/20), kao razlog za donošenje Zakona po hitnom postupku naveo činjenicu da se mijenjaju platni koeficijenti, što će rezultirati povećanjem ličnih primanja za zaposlene u oblasti zdravstva, a to se cijeni kao mjera koja je od opšteg interesa za Republiku Srpsku.

Na predloženi Zakon Republički sekretarijat za zakonodavstvo nije imao primjedaba u smislu njegove usaglašenosti sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske i mišljenja smo da se Prijedlog zakona o platama zaposlenih u javnim ustanovama u oblasti zdravstva Republike Srpske (po hitnom postupku) može uputiti dalje na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju broj: 17.03-020-780/25 od 7. marta od 2025. godine, nakon uvida u propise Evropske unije i analize Prijedloga zakona o platama zaposlenih u javnim ustanovama u oblasti zdravstva Republike Srpske (po hitnom postupku), nisu ustanovljeni obavezujući izvori prava EU koji se odnose na materiju dostavljenog Prijedloga zakona. Zbog toga u Izjavi o usklađenosti stoji ocjena „neprimjenjivo“.

**IV RAZLOZI ZA DONOŠENJE ZAKONA**

Razlog za donošenje ovog zakona je uvećanje platnih koeficijenata za zaposlene u javnim ustanovama u oblasti zdravstva, s ciljem poboljšanja materijalnog položaja zaposlenih.

Platni koeficijenti se uvećavaju u određenom procentu i to tako da svi zaposleni ostvare uvećanje plate od 10%. U Zakonu se, takođe, u članu 10. stav 2. tačka 6) uvećao koeficijent glavne sestre organizacione jedinice za 15%, budući da one nisu bile obuhvaćene prethodnim uvećanjem plata medicinskih sestara. U članu 16. Zakona korigovan je koeficijent na način da je usklađen sa Odlukom o najnižoj plati u Republici Srpskoj za 2025. godinu (na iznos od 950 KM), a nakon toga uvećan je za 10%.

Ovaj zakon predstavlja jednu od mjera Vlade Republike Srpske koje doprinose privrednom rastu i povećanju plata radnika, kao i poboljšanju ekonomsko-socijalnog položaja zaposlenih u javnim ustanovama u oblasti zdravstva Republike Srpske.

Izmjene sadržane u ovom zakonu u odnosu na Zakon o platama zaposlenih lica u javnim ustanovama u oblasti zdravstva Republike Srpske odnose se na preko 50% odredaba Zakona. Zato je predloženo donošenje novog zakona umjesto zakona o izmjenama i dopunama.

**V RAZLOZI ZA DONOŠENJE ZAKONA PO HITNOM POSTUPKU**

Razlog za donošenje Zakona po hitnom postupku sadržan je u članu 213. Poslovnika o radu Narodne skupštine Republike Srpske („Službeni glasnik Republike Srpske“, broj 66/20), kojim je propisano da se po hit­nom po­stup­ku mo­že donijeti sa­mo za­kon ko­jim se ure­đu­ju pi­ta­nja i od­no­si na­sta­li usljed okol­no­sti ko­je ni­su mo­gle da se pred­vi­de, a ne­do­no­še­nje za­ko­na po hit­nom po­stup­ku mo­glo bi da prouzro­ku­je štet­ne po­slje­di­ce po ži­vot i zdra­vlje lju­di, bez­bjed­nost Re­pu­bli­ke i rad or­ga­na i or­ga­ni­za­ci­ja, i ako je to u opštem interesu.

Predloženim Zakonom o platama zaposlenih lica u javnim ustanovama u oblasti zdravstva Republike Srpske mijenjaju se platni koeficijenti, a to će rezultirati povećanjem ličnih primanja za zaposlene u oblasti zdravstva, što se svakako može cijeniti kao mjera koja je od opšteg interesa za Republiku Srpsku.

**VI OBRAZLOŽENJE PREDLOŽENIH RJEŠENJA**

U Osnovnim odredbama Zakona propisan je način utvrđivanja plata zaposlenih lica u javnim ustanovama u oblasti zdravstva Republike Srpske.

U Glavi II – Platni koeficijenti, utvrđene su platne grupe, platne podgrupe i određeni platni koeficijenti za obračun plata zaposlenih lica u javnim ustanovama u oblasti zdravstva Republike Srpske.

U Glavi III – Naknada plata i druga primanja radnika, propisano je kada se uvodi dežurstvo i pripravnost, uvećanje plate po osnovu dežurstva i pripravnosti, utvrđeni su uslovi za rad duži od punog radnog vremena, uz napomenu da se osnovna plata zaposlenog uvećava za rad noću, za rad u dane republičkih praznika i drugih dana kada se po zakonu ne radi u skladu sa posebnim kolektivnim ugovorima. Takođe, propisano je da zaposleni imaju pravo na otpremninu prilikom odlaska u penziju i u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog, naknadu troškova prevoza prilikom dolaska na posao i vraćanja sa posla, naknadu za putne troškove službenih putovanja u skladu sa važećim propisima, jubilarnu nagradu, novčanu naknadu prilikom rođenja djeteta, novčanu pomoć porodici u slučaju smrti radnika, novčanu pomoć u slučaju smrti člana uže porodice. Propisana je i obaveza javnih zdravstvenih ustanova da izvještavaju Ministarstvo zdravlja i socijalne zaštite o obračunatim i isplaćenim platama, kao i rok u kome su dužni vršiti izvještavanje, te obaveza ministra zdravlja i socijalne zaštite da o tome donese pravilnik.

U Glavi IV – Prelazne i završne odredbe, propisan je rok od 90 dana za donošenje pravilnika iz člana 36. stav 1. ovog zakona, kao i rok od 30 dana za usklađivanje svih podzakonskih akata sa ovim zakonom. Takođe, propisano je i stupanje na snagu zakona.

**VII** **PROCJENA UTICAJA ZAKONA, DRUGIH PROPISA I OPŠTIH AKATA NA**

**UVOĐENJE NOVIH, IZMJENU ILI UKIDANJE POSTOJEĆIH**

**FORMALNOSTI KOJE OPTEREĆUJU PRIVREDNO POSLOVANJE**

Tačkom V Odluke o procjeni uticaja propisa („Službeni glasnik Republike Srpske“, broj 8/23), procjena uticaja propisa ne sprovodi se na propise koji se donose po hitnom postupku.

**VIII RAZLOG ZA STUPANJE NA SNAGU ZAKONA PRIJE OSMOG DANA**

**OD DANA OBJAVLJIVANJA U „SLUŽBENOM GLASNIKU**

**REPUBLIKE SRPSKE“**

Članom 109. Ustava Republike Srpske propisano je da zakoni i drugi opšti akti stupaju na snagu najranije osmog dana od dana objavljivanja, a da mogu stupiti na snagu i ranije iz naročito opravdanih razloga. Predloženim Zakonom o platama zaposlenih lica u javnim ustanovama u oblasti zdravstva Republike Srpske (po hitnom postupku) mijenjaju se platni koeficijenti zaposlenih na osnovu čega dolazi do povećanje njihovih ličnih primanja, a to se svakako može cijeniti kao mjera koja je od opšteg interesa za Republiku Srpsku.

**IX  FINANSIJSKA SREDSTVA I EKONOMSKA OPRAVDANOST**

**DONOŠENJA ZAKONA**

Za sprovođenje ovog zakona, u vezi sa povećanjem platnih koeficijenata, potrebno je obezbijediti dodatna sredstva u Budžetu Republike Srpske za 2025. godinu, u procijenjenom iznosu oko 38.500.000 KM.